V Karolinškem cesarstvu in nato do 13. stoletja v Zahodnofrankovskem kraljestvu je bila Septimanija obmejna pokrajina ("marka"), četudi je bila kulturno in politično ločena od severne Francije in centralne kraljeve vlade. Regija je bila pod vpilvom Toulousa, Provanse in Katalonije in je kulturno in jezikovno spadala v regijo Oksitanijo. Septimanija je pod popolno oblast francoskih kraljev prišla po albižanski križarski vojni (1209−1229). Po vojni so ji vladali francoski guvernerji. Proti koncu 13. stoletja se je preimenovala v Languedoc in njena zgodovina je postala tesno povezana z zgodovino Francije.